ແຂວງບໍ່ແກ້ວ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | **ແຂວງບໍ່ແກ້ວ Bokeo Province** | | **ຂໍ້ມູນທົ່ວໄປ** | |  | |  | | | |  |  | | --- | --- | | **ຊື່ພາສາລາວ** | ແຂວງບໍ່ແກ້ວ | | **ຊື່ພາສາອັງກິດ** | Bokeo Province | | **ເມືອງເອກ** | ຫ້ວຍຊາຍ | | [**ISO 3166-2**](https://lo.wikipedia.org/w/index.php?title=ISO_3166-2&action=edit&redlink=1) | [LA-BK](https://lo.wikipedia.org/w/index.php?title=ISO_3166-2:LO&action=edit&redlink=1) | |  | | **ຂໍ້ມູນສະຖິຕິ** |  | |  |  | | |  |  | | --- | --- | | **ເນື້ອທີ່** | 6,196 km² | | **ພົນລະເມືອງ​** | 157,442 *(2008 ຄາດຄະເນ)* ຄົນ | | 25 ຄົນ/km² |  | |  | |

ແຜນທີ່ແຂວງບໍ່ແກ້ວ

**ແຂວງບໍ່ແກ້ວ** ([ອັງກິດ](https://lo.wikipedia.org/wiki/%E0%BA%9E%E0%BA%B2%E0%BA%AA%E0%BA%B2%E0%BA%AD%E0%BA%B1%E0%BA%87%E0%BA%81%E0%BA%B4%E0%BA%94): Bokeo Province) ເປ້ນແຂວງໜຶ່ງຂອງ[ປະເທດລາວ](https://lo.wikipedia.org/wiki/%E0%BA%9B%E0%BA%B0%E0%BB%80%E0%BA%97%E0%BA%94%E0%BA%A5%E0%BA%B2%E0%BA%A7) ທີ່ຕັ້ງຢູ່ທາງທິດຕະເວັນຕົກສຽງເໜືອຂອງລາວ ເປັນແຂວງທີ່ມີຊື່ສຽງທາງດ້ານ[ອັນຍະມະນີ](https://lo.wikipedia.org/wiki/%E0%BA%AD%E0%BA%B1%E0%BA%99%E0%BA%8D%E0%BA%B0%E0%BA%A1%E0%BA%B0%E0%BA%99%E0%BA%B5" \o "ອັນຍະມະນີ) ແລະ ຍັງຢູ່ໃນເຂດ[ສາມຫຼ່ຽມຄຳ](https://lo.wikipedia.org/wiki/%E0%BA%AA%E0%BA%B2%E0%BA%A1%E0%BA%AB%E0%BA%BC%E0%BB%88%E0%BA%BD%E0%BA%A1%E0%BA%84%E0%BA%B3" \o "ສາມຫຼ່ຽມຄຳ)ອີກດ້ວຍ. ​ເຂດ​ນີ້ ​ເຄີຍ​ມີ​ບົດບາດອັນ​ສຳຄັນ​ອັນ​ຍິ່ງ​​ໃຫຍ່ ທາງ​ດ້ານປະຫວັດສາດ ​ໃນ​ສະ​ໄຫມ​ສັດຕະວັດ ທີ 20. ມີຮ່ອງຮອຍ​ຄວາມ​ຈະ​ເລີ​ນຮຸ່ງ​ເຮືອງ ທາງ​ດ້ານ​ສາດສະຫນາ​, ການ​ປົກຄອງ, ກະສັດ, ປະຫວັດ​ດ້ານ​ສົງຄາມ ​ແລະ ການ​ຄ້າ ໃນ​ສະ​ໄຫມ​ກ່ອນ, ພ້ອມ​ທັງ​ປູຊະນີຍະສະຖານ, ອະຣິຍະ​ທຳ​ອັນ​ລ້ຳ​ຄ່າ​, ສະຖາປັດຕະຍະກຳ​ອັນ​ເປັນ​ເອກະລັກ ​ແລະ ວັດວາອາ​ຮາມ​ທີ່​ເກົ່າ​ແກ່ ທີ່​ຫນ້າ​ສົນ​ໃຈຫລາຍ​ແຫ່ງ. ແຂວງບໍ່ແກ້ວ ເປັນແຂວງໜຶ່ງທີ່ມີພູດອຍກວມເປັນສ່ວນໃຫຍ່ ມີເນື້ອທີ່ທັງໝົດ 6.196 ກິໂລຕາ ແມັດ, ເນື້ອທີ່ ມີ 47.820 ເຮັກຕາ ມີພົນລະເມືອງທັງໝົດ 179,300 ຄົນ ຍິງ 89.300 ຄົນ ມີ 291 ບ້ານ ແລະ 27,606 ຄົວເຮືອນ. ແຂວງບໍ່ແກ້ວ ປະກອບ ດ້ວຍຫຼາຍຊົນເຜົ່າຄື: ໄຕ, ມົ້ງ, ລາວ, [ລື້](https://lo.wikipedia.org/wiki/%E0%BA%A5%E0%BA%B7%E0%BB%89), ຍວນ, ກໍ່, ກຸ່ຍ, ຢ້າວ, ແລນແຕນ, ມູເຊີຂາວ ,ມູເຊີດຳ, ກຶມມຸ ຯລຯ

ແຂວງ​ບໍ່​ແກ້ວ ​ມີ​ເສັ້ນທາງ ຫຼວງເຊື່ອມຕໍ່ ລະຫວ່າງ ທິດເຫ​ນືອ-ທິດຕາເວັນຕົກສຽງເໜືອ ທີ່​ສຳຄັນ ລະຫວ່າງ ປະ​ເທດ ​ໄທ ​ແລະ ສປ ຈີນ. ​ເສັ້ນທາງ​ດ່ວນ R3 ຖືກກໍ່​ສ້າງ​ສຳ​ເລັດ​ໃນປີ 2010,ຕໍ່ມາໃນປີ 2013 ຂົວ​ມິດຕະພາບ ຂ້າມ​ແມ່​ນ້ຳຂອງ ​ແຫ່ງ​ທີ 4 ກໍ່ໄດ້ກໍ່ສ້າງສຳເລັດ ແລະ ເປີດນຳໃຊ້ ຢ່າງເປັນທາງການ, ເຊິ່ງຈະ​ສາມາດ​ເຊື່ອມ​ຕໍ່ລະບົບ​ຄົມມະນາຄົມຂົນ​ສົ່ງ ລະຫວ່າງ ຂຸນ​ຫມິ​ງ (ສປ ຈີນ) ​ແລະ ບາງກອກ (ປະ​ເທດ​ໄທ) ຜ່ານເສັ້ນທາງ R3 ​ເພື່ອເຊື່ອມໂຍງເສດຖະກິດລະຫວ່າງ 3 ປະເທດ ເຊິ່ງຄາດ​ວ່າ ຈະ​ເປັນ​ໂອກາດ ​ແລະ ສິ່ງ​ກະຕຸກ​ຊຸກຍູ້ ​ໃຫ້​ບັນດາ​ຂະ​ແຫນງ​ການ​ຕ່າງໆ ທາງ​ດ້ານ​ເສດຖະກິດ ​ໄດ້​ຮັບ​ການ​ພັດທະນາ ​ແລະ ຂະຫຍາຍຕົວ​ໄດ້​ຢ່າງ​ໄວວາ.

**ປະຫວັດເມືອງຫ້ວຍຊາຍ**

* ແຂວງບໍ່ແກ້ວໄດ້ແຍກມາຈາກແຂວງຫົວຂອງ ( ແຂວງຫົວຂອງໄດ້ຖຶກຍຸບລົງເປັນ 2 ແຂວງ ) ແມ່ນພື້ນທີ່[ແຂວງຫຼວງນ້ຳທາ](https://lo.wikipedia.org/wiki/%E0%BB%81%E0%BA%82%E0%BA%A7%E0%BA%87%E0%BA%AB%E0%BA%BC%E0%BA%A7%E0%BA%87%E0%BA%99%E0%BB%89%E0%BA%B3%E0%BA%97%E0%BA%B2" \o "ແຂວງຫຼວງນ້ຳທາ) ແລະ ບໍ່ແກ້ວໃນປັດຈຸບັນ ມາຕັ້ງເປັນແຂວງໃໝ່ ແລ້ວຕັ້ງເມືອງຫ້ວຍຊາຍ ເຊິ່ງເປັນເມືອງເອກຂອງແຂວງຫົວຂອງເດີມເປັນເມືອງເອກຂອງແຂວງບໍ່ແກ້ວ ຕໍ່ມາໃນປີ 1991 ໄດ້ມີການໂອນ ເມືອງປາກທາ ແລະ ເມືອງຜາອຸດົມຈາກ [ແຂວງອຸດົມໄຊ](https://lo.wikipedia.org/wiki/%E0%BB%81%E0%BA%82%E0%BA%A7%E0%BA%87%E0%BA%AD%E0%BA%B8%E0%BA%94%E0%BA%BB%E0%BA%A1%E0%BB%84%E0%BA%8A) ມາຂຶ້ນກັບແຂວງບໍ່ແກ້ວ. ຫລັງ​ຈາກສົງ​ຄາມ​ອິນດູຈີນ ​ໃນ​ຊ່ວງ​ປີ 1960 ​ແລະ 1970, ບໍ່​ແກ້ວ​ໄດ້​ກາຍ​ເປັນ​ຖານ​ທີ່​ຫມັ້ນ ຂອງ​ກອງທັບ​ຕ່າງ​ຊາດ, ​ໂດ​ຍສະ​ເພາະ​ ແມ່ນ​ເຂດ​ນ້ຳ​ຍູ້ ​ເມືອງ ເມິງເຊິ່ງຢູ່​ທາງ​ເຫນືອ ຂອງ​ເມືອງ ຫ້ວຍ​ຊາຍ ​ແມ່ນ​ຖານ​ທີ່​ຫມັ້ນ ຂອງກອງທັບ​ສະຫະລັດ ອະ​ເມ​ລິ​ກາ​ໃນ​ສະ​ໄຫມ​ນັ້ນ, ​ເຊິ່ງປັດຈຸບັນ​ຮ່ອງຮອຍ​ທີ່​ພົບ​ເຫັນ​ມີ ຄ້າຍ ທີ​ປະກອບ​ດ້ວຍ ຫ້ອງ​ຄຸມ​ຂັງ​ນັກ​ໂທດ.
* ໃນ​ປີ 1890 ມີ​ຄົນ​ຈາກ​ລັດສານ​ຈາກ​ພະ­ມ້າ ເຊິ່ງ​ເປັນ​ນັກ​ຂຸດຊອກ​ແຮ່​ໄດ້​ພົບ​ເມັດ​ຫີນ​ສີ­ດຳ​ທີ່ເອີ້ນ ວ່າ​ນິນ ທີ່​ເຂດ​ຊຽງ​ຂອງຫ້ວຍ​ຊາຍ, ເຊິ່ງ​ເປັນ​ເຂດ​ທີ່​ນ້ຳຂອງ​ໄຫລ​ຜ່ານ​ໄທ ແລະ ລາວ. ດ້ວຍ​ຄວາມ​ອົດ­ທົນ​ພວກ​ເຂົາ​ສືບຕໍ່​ຊອກ​ຄົ້ນ​ດ້ວຍ​ຄວາມ​ເອົາ­ໃຈ­ໃສ່​ໃນ​ເຂດ​ພື້ນ​ທີ່​ດັ່ງ­ກ່າວ ແລະ ກໍ​ໄດ້​ພົບ​ແກ້ວ​ໄພ­ລິນ.

ຕາມ​ຂໍ້​ມູນ​ບັນ­ທຶກ​ການ​ຄົ້ນພົບ​ແກ້ວ​ໄພ­ລິນ​ທີ່​ຫ້ວຍ​ຊາຍຂອງ ທ່ານ​ເຮີ​ເບີກ ວາ​ຣິງ​ຕັນ ສະ​ມິດ Hervert Waringston Smyth ກ່ອນ​ຊຸມ​ປີ 1867 ແລະ ໃນ​ປີ 1943. ທ່ານ​ສະ​ມິດ ເປັນ​ຄົນ​ທີ່​ຖືກ​ທາງ​ກົມ​ບໍ່​ແຮ່​ຂອງສະ­ຫຍາມ​ຈ້າງ​ໃຫ້​ມາ​ສຶກ​ສາຕາມ​ຄຳ​ສັ່ງ​ຂອງ​ເຈົ້າ​ຊີ­ວິດ​ໄທ ເພື່ອ​ລາຍ​ງານ​ກ່ຽວ​ກັບ​ການ​ຄົ້ນພົບ​ບໍ່​ແກ້ວ​ທີ່​ເຂດ​ຊຽງ​ຂອງ, ທ່ານ​ໄດ້​ມາ​ເຖິງ​ເຂດ​ບໍ່​ຂຸດ​ຄົ້ນ​ໃນເດືອນ​ມັງ­ກອນ​ປີ 1893.

ໃນ​ບົດ​ລາຍ​ງານ​ທ່ານ​ໄດ້ ຂຽນ​ບັນ­ທຶກ​ໄວ້​ວ່າ “ເມັດ​ແກ້ວຖືກ​ຄົ້ນ​ພົບ​ໃນ​ແຜ່ນ​ຜະ­ຫນັງ​ຂອງຫີນ​ບາ​ຊານ​ທີ່​ເປັນ​ລັກ­ສະ­ນະ​ເປັນແຜ່ນ​ທີ່​ພົ້ນ​ຂຶ້ນ​ໃຫ້​ເຫັນ​ຕາມ​ພື້ນແມ່­ນ້ຳ​ໂງ (Nam Ngau)ເຊິ່ງ​ເປັນ​ສາ­ຂາ​ແມ່­ນ້ຳ​ໃຫຍ່​ສາຍຫນຶ່ງ​ທີ່​ໄຫລ​ມາ​ຈາກ​ທິດ­ເຫນືອ. ບັນ­ດາ​ສັນ­ພູ​ທາງ​ຊ້າຍ​ມື​ທີ່​ເປັນເປີ້ນ​ຄ້ອຍ​ຕ່ຳ​ລົງ​ມາ​ໃນ​ລະ­ຍະ​ທີ່ໄກ​ພໍ​ສົມ­ຄວນ, ແລະ ບໍ­ລິ­ເວນ​ພື້ນທີ່​ນີ້​ເອງ​ເປັນ​ພື້ນ​ທີ່​ປະ­ກອບ​ໄປ​ດ້ວຍ​ຫີນ​ສີ­ດຳ​ທີ່​ມີ​ຫີນ​ແຮ່​ເກີດ​ຢູ່​ນຳ, ບ່ອນ​ທີ່​ຫີນ​ມີ​ລັກ­ສະ­ນະຂອງ​ແຮ່​ແກ້ວ​ເກີດ​ຢູ່​ນຳ​ນັ້ນ​ຍັງບໍ່​ທັນ​ສາ­ມາດ​ກຳ­ນົດ​ໄດ້​ເທື່ອ, ຄ້າຍ­ຄື​ວ່າ ບ່ອນ​ເຄົ້າ​ກຳ­ເນີດ​ຂອງຫີນ​ທີ່​ມີ​ແກ້ວ​ເກີດ​ຢູ່​ນຳ​ນັ້ນ​ຖືກ​ພົບ​ປົນ​ຢູ່​ຕາມ​ກ້ອນ​ຫີນ​ທີ່​ສາຍນ້ຳ​ໄຫລ​ເຊາະ​ມາ​ຈາກ​ບໍ­ລິ­ເວນເປີ້ນ­ພູ, ຄວາມ​ໜາ​ຂອງ​ຊັ້ນ​ຫີນ​ກວດ​ທີ່​ປົນ​ເມັດ​ແກ້ວ​ນັ້ນ​ມີ​ປະມານ 5 ຫາ 20 ນິ້ວ ແລະ ປະກອບ​ດ້ວຍ​ເມັດ​ຫີນ​ຄວັກ ແລະ ຊິ້ນ​ສ່ວນ​ຂອງ​ເມັດ​ແກ້ວ​ປະ​ປົນຢູ່​ນຳ. ຊັ້ນ​ຫີນ​ທີ່​ປົດ​ຢອງ​ເທິງ​ເປັນດິນ­ດາກ​ສີ­ແດງ ເຊິ່ງ​ມີ​ຄວາມຫນາ​ສະ­ເລ່ຍ​ປະ­ມານ 3 ແມັດ​ອັນ ເປັນ​ບ່ອນ​ທີ່​ພວກ​ຄົນ​ພະ­ມ້າ​ພາກັນ​ຂຸດ ແລະ ພົບ​ເມັດ​ແຮ່​ທີ່​ເປັນແກ້ວ​ດັ່ງ­ກ່າວ. ຂຸມ​ສ້າງ​ທີ່​ຂຸດ​ມີຄວາມ​ກວ້າງ​ຂະ­ຫນາດ 3 ແມັດ ການ​ພົບ­ພໍ້​ແຮ່​ແກ້ວ​ປະ­ເສີດ​ທີ່ຫ້ວຍ​ຊາຍ​ຮູ້​ກັນ​ມາ​ຕັ້ງ­ແຕ່​ປີ 1890, ຍ້ອນ​ການ​ພົບ­ພໍ້​ໃນ​ປະ­ລິມານ​ທີ່​ຫນ້ອຍ, ຈິ່ງ​ບໍ່​ຄ່ອຍ​ຮູ້­ຈັກ​ຄວາມ​ແທ້​ຈິງ​ຂອງ​ມັນ​ສ່ຳ​ໃດ. ມີ​ການ​ເລີ່ມ​ຕົ້ນ​ຂຸດ​ຄົ້ນ​ໃຫມ່​ອີກພຽງ​ເລັກ​ນ້ອຍ​ໃນ​ຊຸມ​ປີ 1960. ມີ​ການ​ຂຸດ​ຄົ້ນ​ແຮ່​ແກ້ວ​ໄພ­ລິນ ໂດຍ​ບໍ­ລິ­ສັດ​ນ້ອຍໆ​ຢ່າງ​ຫລວງຫລາຍ​ມີ​ທັງ​ການ​ຂຸດ​ຮ່ອນ​ເອົາ​ແບບ​ທັນ​ສະ­ໄຫມ​ປົນ​ເປ​ໄປ​ນຳ. ຈາກ​ນັ້ນ​ໃນ​ປີ 1970 ແລະ 1980 ຈິ່ງ​ມີ​ການ​ຟື້ນ​ຟູ​ການ​ຂຸດ​ຄົ້ນ ແກ້ວ​ໄພ­ລິນ​ຢູ່​ເມືອງ​ຫ້ວຍ​ຊາຍເປັນ​ຮູບ​ເປັນ​ຮ່າງ​ແບບ​ອຸດ­ສາ­ຫະ­ກຳ​ຂຶ້ນ​ມາ.

ແຕ່​ວ່າ ນັບ​ແຕ່​ປີ 1960 ເປັນ ຕົ້ນ​ມາ​ໄດ້​ມີ​ຫລາຍ​ບໍ­ລິ­ສັດ​ນ້ອຍໆ ເຂົ້າ​ມາ​ສ່ຽງ​ໂຊກ​ທຳ​ການ​ຂຸດຄົ້ນ, ຮວມ​ທັງ​ບໍ­ລິ­ສັດ​ຂອງ​ປະ ເທດ​ເຊັກ​ໂກ­ສະ​ໂລ​ວາ​ກີ, ເກົາຫລີ ແລະ ໄທເຂົ້າ​ມາ.ສຳ­ ລັບ​ແກ້ວໄພ­ລິນ​ຂອງ​ລາວ​ສ່ວນ​ຫລາຍເປັນ​ເມັດ​ນ້ອຍ ເມື່ອ​ທຽບ­ໃສ່ກັບ​ແກ້ວ​ໄພ­ລິນ​ຂອງ​ປະ­ເທດ​ສີ ລັງ­ກາ ເຊິ່ງ​ເປັນ​ເມັດ​ໃຫຍ່ ແລະ ຕີ​ຕະ­ຫລາດ​ໄດ້​ດີ​ກວ່າ. ໃນ​ປີ 2006 ມີ​ການ​ສືບ­ຕໍ່​ຂຸດ​ຄົນ​ໂດຍຄົນ​ທ້ອງ­ຖິ່ນ. ຈາກ​ນັ້ນ ໃນ​ປີ 2009 ບໍ­ລິ­ສັດ​ຈີນ​ຈາກ​ໄຕ້​ຫວັນ Sino Resources MiningCo. (SinoRMC) ໄດ້​ມາ​ທຳການ​ລົງ­ທຶນ​ຂຸດ​ຄົ້ນ​ໃນ​ເຂດ​ຫ້ວຍນ້ຳ​ຮໍ Nam Hoor, ຫ້ວຍ​ສາລາ Haoy Sala, ຫ້ວຍ​ມອນ Haoy Mone, ແລະ ຫ້ວຍຕາບ Haoy Tab. ແລະ ພື້ນທີ່​ຕໍ່​ໄປ​ທີ່​ຈະ​ທຳ​ການ​ສຳ​ຫລວດແມ່ນ​ໄປ​ສັນ­ພູ​ຂອງ​ຫ້ວຍ​ຫົງ​ແຍງ Hong Nheng.ບໍ­ ລິ­ສັດ​ດັ່ງ­ກ່າວນີ້ ຄາດ​ວ່າຈະ​ຜະ­ລິດ​ແກ້ວ​ໄພ­ລິນທີ່​ບໍ່​ທັນ​ເຈັຍ­ລະ­ໄນ​ໃຫ້​ໄດ້ 200 ກິ​ໂລ​ຕໍ່​ເດືອນ. ແກ້ວ​ໄພ­ລິນ​ຂອງລາວ​ໂດຍ​ທົ່ວ​ໄປ​ມີ​ຂະ­ຫນາດ​ສອງກາ​ຣັດ carats ຫລັງ​ຈາກ​ຕັດ ຫລື ເຈັຍ­ລະ­ໄນ​ສຳ­ເລັດ​ແລ້ວ, ເຊິ່ງ​ສ່ວນ​ໃຫຍ່​ຈະ​ມີ​ຂະ­ຫນາດໃຫຍ່ 3 ມິນ​ລີ​ແມັດ ແລະ ນ້ອຍລົງ​ໄປ​ສີ​ຂອງ​ມັນ​ເປັນ​ສີ​ທີ່​ຂ້ອນ ຂ້າງ​ງົດ​ງາມ ແຕກ​ຕ່າງ​ກັນ​ໄປ.

1. (ຫມາຍ­ເຫດ: ອັດ­ຕາ​ແລກປ່ຽນ​ເງິນ​ບາດ​ສະ­ຫຍາມ ແລະ ເງິນ​ຣູ​ປີ ຂອງ​ອິນ​ເດຍ​ໃນ​ປີ ຄ.ສ 1895 ເທົ່າ​ກັບ: 5 ບາດ ຕໍ່ 7 ຮູ​ປີ.)

* ໃນອະດີດ ຊາວງ້ຽວກຸ່ມໜຶ່ງຈາກເມືອງໝອກໃໝ່ ໄດ້ມາຄົ້ນຫາເພັດພອຍ ທີ່ມີຄ່າ ຕາມສອງຝັ່ງແມ່ນ້ຳຂອງ ຈາກປາກນ້ຳເກິ່ງຈົນເຖິງຫ້ວຍຊາຍໃຫຍ່, ຫ້ວຍຊາຍນ້ອຍ ແລະ ປາກຫ້ວຍຫ່າຍ (ຫ້ວຍຜາຄຳ) ເມື່ອພົບແລ້ວໄດ້ກັບໄປລາຍງານເຈົ້າຟ້າຂຸນຈິ່ງ ທີ່ເມືອງໝອກໃໝ່ ໃນເວລາຕໍ່ມາ ເຈົ້າຟ້າຂຸນຈິ່ງ ຈຶ່ງຍ້າຍຜູ້ຄົນ 46 ຄອບຄົວ ມາຕັ້ງຖິ່ນຖານທີ່ເມືອງຫ້ວຍຊາຍ ເພື່ອຂຸດຄົ້ນ ຫີນມີຄ່າ ແລະ ຂາຍເປັນສິນຄ້າ ບໍລິເວນ ດັ່ງກ່າວຈຶ່ງເອີ້ນວ່າ ບໍ່ແກ້ວ.

**ທີ່ຕັ້ງ**

• ທິດເໜືອ ຕິດກັບ [ແຂວງຫຼວງນ້ຳທາ](https://lo.wikipedia.org/wiki/%E0%BB%81%E0%BA%82%E0%BA%A7%E0%BA%87%E0%BA%AB%E0%BA%BC%E0%BA%A7%E0%BA%87%E0%BA%99%E0%BB%89%E0%BA%B3%E0%BA%97%E0%BA%B2) ຍາວ 100 ກ.ມ

• ທິດຕະເວັນອອກ ຕິດກັບ [ແຂວງອຸດົມໄຊ](https://lo.wikipedia.org/wiki/%E0%BB%81%E0%BA%82%E0%BA%A7%E0%BA%87%E0%BA%AD%E0%BA%B8%E0%BA%94%E0%BA%BB%E0%BA%A1%E0%BB%84%E0%BA%8A) ຍາວ 100 ກ.ມ ແລະ [ແຂວງໄຊຍະບູລີ](https://lo.wikipedia.org/w/index.php?title=%E0%BB%81%E0%BA%82%E0%BA%A7%E0%BA%87%E0%BB%84%E0%BA%8A%E0%BA%8D%E0%BA%B0%E0%BA%9A%E0%BA%B9%E0%BA%A5%E0%BA%B5&action=edit&redlink=1) ຍາວ 35 ກ.ມ

• ທິດຕະເວັນຕົກ ຕິດກັບ [ລັດສານ](https://lo.wikipedia.org/w/index.php?title=%E0%BA%A5%E0%BA%B1%E0%BA%94%E0%BA%AA%E0%BA%B2%E0%BA%99&action=edit&redlink=1) [ປະເທດມຽນມາ](https://lo.wikipedia.org/wiki/%E0%BA%9B%E0%BA%B0%E0%BB%80%E0%BA%97%E0%BA%94%E0%BA%A1%E0%BA%BD%E0%BA%99%E0%BA%A1%E0%BA%B2) ຍາວ 98 ກ.ມ

• ທິດໃຕ້ ຕິດກັບ [ຈັງຫວັດຊຽງຣາຍ](https://lo.wikipedia.org/w/index.php?title=%E0%BA%88%E0%BA%B1%E0%BA%87%E0%BA%AB%E0%BA%A7%E0%BA%B1%E0%BA%94%E0%BA%8A%E0%BA%BD%E0%BA%87%E0%BA%A3%E0%BA%B2%E0%BA%8D&action=edit&redlink=1) [ປະເທດໄທ](https://lo.wikipedia.org/wiki/%E0%BA%9B%E0%BA%B0%E0%BB%80%E0%BA%97%E0%BA%94%E0%BB%84%E0%BA%97) ຍາວ 145​ ກ.ມ

**ບັນດາເມືອງ**

1. 05-01 [ເມືອງຫ້ວຍຊາຍ](https://lo.wikipedia.org/wiki/%E0%BA%AB%E0%BB%89%E0%BA%A7%E0%BA%8D%E0%BA%8A%E0%BA%B2%E0%BA%8D) (Hoüayxay)
2. 05-02 [ເມືອງຕົ້ນເຜິ້ງ](https://lo.wikipedia.org/wiki/%E0%BA%95%E0%BA%BB%E0%BB%89%E0%BA%99%E0%BB%80%E0%BA%9C%E0%BA%B4%E0%BB%89%E0%BA%87) (Tonpheung)
3. 05-03 [ເມືອງເມິງ](https://lo.wikipedia.org/wiki/%E0%BB%80%E0%BA%A1%E0%BA%B4%E0%BA%87) (Meung)
4. 05-04 [ເມືອງຜາອຸດົມ](https://lo.wikipedia.org/wiki/%E0%BA%9C%E0%BA%B2%E0%BA%AD%E0%BA%B8%E0%BA%94%E0%BA%BB%E0%BA%A1) (Pha Oudom)
5. 05-05 [ເມືອງປາກທາ](https://lo.wikipedia.org/wiki/%E0%BA%9B%E0%BA%B2%E0%BA%81%E0%BA%97%E0%BA%B2) (Paktha)

**ສະພາບເສດຖະກິດ-ສັງຄົມ**

ແຂວງບໍ່ແກ້ວ ມີການຜະລິດເຂົ້າ, ສາລີ, ຫມາກເດືອຍ, ພືດຕະກຸນຖົ່ວ. ສຳລັບການຜະລິດເຂົ້າກິນໃນທົ່ວແຂວງບັນລຸໄດ້ 94,134 ໂຕນ, ໃນເນື້ອທີ່ 25.941,26 ເຮັກຕາ, ຖ້າທຽບໃສ່ປີ 2009 ເພີ່ມຂຶ້ນ 2.126 ໂຕນເທົ່າກັບ 2,31% ໃນນັ້ນເຂົ້ານາປີຜົນຜະລິດໄດ້ 63.298,1 ໂຕນ ໃນເນື້ອທີ່ 14.421,5 ເຮັກຕາ, ເຂົ້ານາແຊງຜົນຜະລິດໄດ້ 11,663 ໂຕນ, ໃນເນື້ອທີ່ 2,674,09 ເຮັກຕາ, ເຂົ້າເນີນສູງຜົນຜະລິດໄດ້ 18,436,7 ໂຕນ, ໃນເນື້ອທີ່ 8,779,38 ເຮັກຕາ, ເຂົ້າໄຮ່ເລື່ອນລອຍຜົນຜະລິດໄດ້ 138,66 ໂຕນ, ໃນເນື້ອທີ່ 66,29 ເຮັກຕາ. ທົ່ວ ແຂວງສະເລ່ຍລາຍຮັບເຂົ້າ ເປືອກໄດ້ 524 ກິໂລ/ຄົນ/ປີ. ວຽກງານພື້ນຖານໂຄງລ່າງ ເຊັ່ນ: ເສັ້ນທາງ, ຂົວແມ່ນໄດ້ຂະ ຫຍາຍອອກຢ່າງຫລວງຫຼາຍປະຈຸບັນບ້ານໃນທົ່ວແຂວງທີ່ມີເສັ້ນທາງເຂົ້າເຖິງກວມ 86,97% ຂອງຈຳນວນບ້ານທັງໝົດ. ໃນນີ້ບ້ານທີ່ມີເສັ້ນທາງໄດ້ 2 ລະດູກວມ 71,91%, ບ້ານທີ່ມີເສັ້ນທາງທຽວໄດ້ລະດູດຽວກວມ 15,06% ແລະ ບ້ານທີ່ບໍ່ມີເສັ້ນທາງເຂົ້າເຖິງ 13,03% ຂອງຈຳນວນບ້ານທັງຫມົດ, ວຽກງານພະລັງງານບໍ່ແຮ່, ມີຫລາຍບ້ານ - ກຸ່ມ ບ້ານໄດ້ຊົມໃຊ້ໄຟຟ້າຖາວອນ. ມາຮອດປະຈຸບັນກຸ່ມບ້ານທີ່ໄດ້ຊົມໃຊ້ໄຟຟ້້າແລ້ວ 42 ກຸ່ມ ບ້ານ, ບ້ານທີ່ໃຊ້ໄຟຟ້າຖາວອນແລ້ວ 198 ບ້ານ ເທົ່າກັບ 70,46% ຂອງຈຳນວນ ບ້ານທັງຫມົດ, ທຽບໃສ່ປີ 2009 ເພີ່ມຂຶ້ນ 27 ບ້ານ. ຄົວເຮືອນທີ່ໃຊ້ໄຟຟ້າແລ້ວມີ 19,957 ຄົວເຮືອນ ເທົ່າກັບ 27,29% ຂອງຈຳນວນຄົວເຮືອນທັງຫມົດ, ທຽບໃສ່ປີ 2009 ເພີ່ມຂຶ້ນ 3.453 ຄົວເຮືອນ. ດ້ານວຽກງານວັດທະນະທຳ - ສັງ ຄົມທົ່ວແຂວງມີໂຮງຮຽນປະຖົມທັງຫມົດ 363 ແຫ່ງ ທຽບໃສ່ປີ 2009 ເພີ່ມຂຶ້ນ 1,9%, ມີໂຮງຮຽນມັດທະຍົມທັງຫມົດ 31 ແຫ່ງ ທຽບໃສ່ປີ 2009 ເພີ່ມຂຶ້ນ 2 ແຫ່ງ. ປະຈຸບັນມີບ້ານລຶບລ້າງການກືກຫນັງສືທັງຫມົດ 232 ບ້ານກວມ 82,56% ຂອງຈຳນວນບ້ານໃນທົ່ວແຂວງ, ມີເມືອງປະກາດລຶບລ້າງຈົບປະຖົມຂັ້ນພື້ນຖານແລ້ວ 3 ເມືອງຄື: ເມືອງຫ້ວຍຊາຍ, ເມືອງຕົ້ນເຜິງ ແລະ ເມືອງປາກທາ. ວຽກງານສາທາລະນະສຸກໄດ້ຂະຫຍາຍຕາຫນ່າງສາທາລະນະສຸກໄປທົ່ວເຖິງທຸກກຸ່ມບ້ານປະຈຸບັນມີສຸກສາລາປະຈຳກຸ່ມບ້ານລວມທັງຫມົດ 31 ແຫ່ງ ລວມ 25 ກຸ່ມບ້ານມີ 145 ບ້ານ ເທົ່າກັບ 51,6% ຂອງຈຳນວນບ້ານທັງຫມົດ, ໄດ້ປະກາດບ້ານແບບຢ່າງສາທາລະນະສຸກມີ 62 ບ້ານ, 27 ກຸ່ມບ້ານ, ວຽກງານຖະແຫລງຂ່າວ ແລະ ວັດທະນະທຳໄດ້ປັບປຸງຍົກລະດັບ, ຂະຫຍາຍຕາຫນ່າງການພັດ ນາລະບົບວິທະຍຸກະຈາຍສຽງ - ໂທລະພາບ ແລະ ການສ້າງຄອບຄົວ - ບ້ານວັດທະນະທຳ. ມາຮອດປະຈຸບັນມີບ້ານວັດທະນະທຳທັງຫມົດ 11 ບ້ານ, ມີຄອບຄົວວັດທະນະທຳ 3.791 ຄອບຄົວ, ທຽບໃສ່ປີຜ່ານມາເພີ່ມຂຶ້ນ 955 ຄອບຄົວ ເທົ່າກັບ 25,86% ຂອງຈຳນວນຄອບຄົວວັດທະນະທຳໃນທົ່ວແຂວງ ແລະ ດ້ານວຽກງານອື່ນໆ. ພ້ອມກັນນີ້ແຂວງບໍ່ແກ້ວຍັງໄດ້ວາງທິດທາງ, ຄາດຫມາຍສູ້ຊົນໃນການສ້າງບ້ານ ແລະ ກຸ່ມບ້ານພັດທະນາ, ການພັດທະນາຊົນນະບົດຮອບດ້ານສົກປີ 2010-2011. ເປັນ ຕົ້ນຈະກຳນົດຈຸດສຸມກຸ່ມບ້ານພັດທະນາຂອງແຂວງໃຫ້ໄດ້ຕື່ມອີກ 2 ຈຸດສຸມ, ຈະສູ້ຊົນສ້າງບ້ານພັດທະນາຮອບດ້ານໃຫ້ໄດ້ອີກ 10 ບ້ານເທົ່າກັບ 3,55% ຂອງຈຳນວນບ້ານທັງໝົດທົ່ວແຂວງ ( 5 ບ້ານໃຫ້ກາຍເປັນ 15 ບ້ານໃນປີ 2011), ຈະສູ້ຊົນລຶບລ້າງບ້ານທຸກຍາກໃຫ້ໄດ້ 20 ບ້ານ (ຈາກ 94 ບ້ານປີ 2010 ໃຫ້ຍັງເຫຼືອ 74 ບ້ານ ເທົ່າກັບ 26,33% ຂອງ ຈຳນວນບ້ານທັງຫມົດ), ລຶບລ້າງຄົວເຮືອນທຸກຍາກໃຫ້ໄດ້ 900 ຄົວເຮືອນ (ຈາກ 6.480 ຄົວເຮືອນທຸກຍາກໃຫ້ຍັງເຫຼືອ 5.580 ຄົວເຮືອນເທົ່າກັບ 20,21% ຂອງຈຳນວນຄົວເຮືອນທັງຫມົດພາຍໃນແຂວງ), ສືບຕໍ່ຫັນລົງກໍ່ສ້າງຮາກຖານການເມືອງຢ່າງຕໍ່ເນື່ອງ, ສືບຕໍ່ຈັດຕັ້ງປະຕິບັດໂຄງການຂອງກຸ່ມບ້ານຢູ່ບັນດາເມືອງ 4 ເນື້ອໃນ 4 ຄາດຫມາຍໃຫ້ສຳເລັດ 135 ໂຄງການໃນມູນຄ່າ 84,03 ຕື້ກີບ ແລະ ດ້ານອື່ນໆຈາກນັ້ນກອງປະຊຸມຍັງໄດ້ຜັດປ່ຽນກັນຂຶ້ນປະກອບຄຳຄິດຄຳເຫັນໃສ່ບົດສະຫລຸບ ແລະ ທິດທາງຄາດຫມາຍສູ້ຊົນໃນຕໍ່ຫນ້າ. ເພື່ອພ້ອມກັນເສີມຂະຫຍຍຈຸດດີ ແລະ ປັບປຸງແກ້ໄຂຈຸດອ່ອນຂໍ້ຄົງຄ້າງ.

* ລວມຍອດຜະລິດຕະພັນພາຍໃນ GDP ສຳລັບໄລຍະ 2005-2009

1. 2005 = 554.04
2. 2006 = 629.95
3. 2007 = 750.69
4. 2008 = 897.32
5. 2009 = 1365.72

ໝາຍເຫດ: GDP (ລ້ານ​ກີບ)

**ການລົງທຶນ**

ໃນຊ່ວງຫລາຍປີທີ່ຜ່ານມານັບຕັ້ງແຕ່ມີການກໍ່ສ້າງເສັ້ນທາງ R3A ໄດ້ມີນັກລົງທຶນຕ່າງປະເທດເຂົ້າມາສຳຫລວດຊ່ອງທາງການລົງທືນໃນແຂວງບໍ່ແກ້ວຢ່າງຕໍ່ເນື່ອງ ສ່ວນໃຫຍ່ເປັນນັກລົງທືນຈາກຈີນ ແລະ ຫວຽດນາມ ທີ່ສົນໃຈລົງທຶນໂດຍສະເພາະດ້ານການກະສິກຳ (ເຊັ່ນ: ການປູກຢາງພາລາ ແລະ ໄຮ່ອ້ອຍຂະໜາດໃຫຍ່), ອຸດສາຫະກຳເບົາ, ການທ່ອງທ່ຽວ ແລະ ຂຸດຄົ້ນບໍ່ແຮ່. ທັງນີ້, ປະຈຸບັນມີນັກລົງທືນ ຈາກແຂວງຢູນນານ ຂອງ ສປຈີນ ກຽມເຂົ້າມາລົງທືນ ໃນທຸລະກິດທ່ອງທ່ຽວ ແລະ ບໍລິການທີ່ກ່ຽວຂ້ອງ ເຊັ່ນ: ໂຮງແຮມ, ສະໜາມກ໋ອບ ແລະ ສູນການຄ້າ. ມູນຄ່າເກືອບ 90 ລ້ານໂດລາສະຫະລັດ. ນອກຈາກນີ້, ຍັງມີນັກລົງທຶນຈາກເກົາຫຼີ ເຂົ້າມາເຮັດສັນຍາເຊົ່າທີ່ດິນຈຳນວນຫລາຍຮ້ອຍໄຮ່ບໍລິເວນໃກ້ ກັບຂົວຂ້າມແມ່ນ້ຳໂຂງແຫ່ງທີ່ 4 ໂດຍໄດ້ກໍ່ສ້າງໂຮງແຮມ ຂະໜາດໃຫຍ່ ແລະ ຮ້ານຄ້າປອດພາສີ ໄດ້ສຳເລັດໂດຍພື້ນຖານ.

|  |  |  |
| --- | --- | --- |
| ຊື່ | ສະຖານທີ່ | ປະເພດໂຄງການ |
| Lao Houayxai Neehong Khankeo | 4 ​ເມືອງ | ກະສິກຳ |
| AAC Green City Laos | ຫ້ວຍ​ຊາຍ | ບັນ​ເທີ​ງ, ສວນ​ສະຫນຸກ |
| Buhae Industry | ຫ້ວຍ​ຊາຍ | ບໍ່​ແຮ່ |
| ລາວ ​ແຊບ​ຟາຍ | ຫ້ວຍ​ຊາຍ | ບໍ່​ແຮ່ |
| ຢາງພາລາ ຈົງ​ເຊິ​ນ | ຫ້ວຍ​ຊາຍ | ປູກຢາງພາລາ |
| ບໍລິສັດ ລີ​ຮັງ ພັດທະນາ​ເສດຖະກິດ ​ແຂວງບໍ່ແກ້ວ | ຫ້ວຍ​ຊາຍ | ໂຮງ​ແຮມ ​ແລະ ຮ້ານ​ອາຫານ |
| ບໍລິສັດ ຢູນນານ ຣັບ​​ເບີ້ | ຫ້ວຍ​ຊາຍ | ປູກຢາງພາລາ |
| ບໍລິສັດ ​ເຂື່ອນ​ໄຟຟ້າ ນ້ຳ​ງອນ | ຫ້ວຍ​ຊາຍ | ສ້າງ​ເຂື່ອນ​ໄຟຟ້າ​ນ້ຳຕົກ |
| ໂຮງງານ​ປະກອບ​ລົດຈັກ | ຫ້ວຍ​ຊາຍ | ໂຮງງານ​ປະກອບລົດຈັກ |
| ບໍລິສັດ ຢາ​ພາລາ ລາວ-ຊິນ​ສື | ຫ້ວຍ​ຊາຍ | ປູກຢາງພາລາ |
| ໂຮງງານໄມ້ຂີດໄຟ | ຫ້ວຍ​ຊາຍ | ໂຮງງານໄມ້ຂີດໄຟ |
| Market Building and Organizing | ຫ້ວຍ​ຊາຍ | ສ້າງຕະຫລາດ |
| ບໍລິສັດ ບໍ່​ແກ້ວ ຣັບ​ເບີ້ | ຫ້ວຍ​ຊາຍ | ປູກຢາງພາລາ |
| ກະ​ເບື້ອງ ບໍ່​ແກ້ວ | ຫ້ວຍ​ຊາຍ | ໂຮງງານກະ​ເບື້ອງ |
| ບໍລິສັດ ​ເກດ​ເວ | ຫ້ວຍ​ຊາຍ | ໂຮງ​ແຮມ ​ແລະ ຮ້ານ​ອາຫານ |
| ບໍລິສັດ ຈັງ​ຊິນ | ຫ້ວຍ​ຊາຍ | ຜະລິດ​ເຄື່ອງ |
| Pocket Factory | ຫ້ວຍ​ຊາຍ | ຜະລິດ​ກະ​ເປົາ |
| Rock Company | ຫ້ວຍ​ຊາຍ | ຂຸດ​ຄົ້ນ​ຫີນ |
| ອາ​ນີ​ໂມ | ຫ້ວຍ​ຊາຍ | ທ່ອງ​ທ່ຽວ |
| ດຣິມ ​ເຊັນ​ເຕີ້ | ຫ້ວຍ​ຊາຍ | ສູນ​ການ​ສຶກສາ |
| ບໍລິສັດ ລ້ຽງ​ຫມູ ຫ້ວຍ​ຊາຍ | ຫ້ວຍ​ຊາຍ | ຜະລິດ​ສະບຽບອາຫານ |
| ບໍ່​ແກ້ວ ປໍ​ຊັນ ຣັບ​ເບີ້ | ເມິງ | ປູກຢາງພາລາ |
| ຈົງ​ຊິງ​ຫາງ ລາວ | ເມິງ | ຜະລິດ​ເຈັ້ຍ |
| ບໍ່​ແກ້ວ ​ເລີ​ລິງ ຣັບ​ເບີ້ | ເມິງ | ປູກຢາງພາລາ |
| ບໍ່​ແກ້ວ ທີ​ຊານ ພັດທະນາ​ກະສິກຳ | ເມິງ | ຢາງພາລາ ​ແລະ ກະສິກຳ |
| ຈາ​ຟົງ ມາຍ​ນິງ | ຜາ​ອຸດົມ | ຂຸດຄົ້ນ​ຄຳ |
| ຈາ​ຟົງ ບໍ່​ແກ້ວ ພັດທະນາ ກະສິກຳ | ຜາ​ອຸດົມ | ຢາງພາລາ |
| ດອກ​ງີ້ວ​ຄຳ ກຣຸບ | ຕົ້ນ​ເຜິ້ງ | ເຂດເສດຖະກິດພິເສດ |
| ລາວ-ຈີນ ​ໄບ​ໂອ-​ເຕັກ​ໂນ​ໂລ​ຊີ ພັດທະນາ | ຕົ້ນ​ເຜິ້ງ | ຢາງພາລາ |
| ຈົງ​ຊິນ ນ້ຳ​ຫອມ | ຕົ້ນ​ເຜິ້ງ | ຜະລິດ​ນ້ຳ​ຫອມ |
| ບໍ່​ແກ້ວ ລີ​ຫາງ ສາງ​ສາລີ | ຕົ້ນ​ເຜິ້ງ | ສາງ​ບັນຈຸ​ສາລີ |

**ດ້ານການຂົນສົ່ງ**

ບໍລິການດ້ານການຂົນສົ່ງ ຊຶ່ງລວມທັງ ທຸລະກິດຂົນສົ່ງ, ຄັງສິນຄ້າ, ສູນກະຈາຍສິນຄ້າ ລວມເຖິງທຸລະກິດໃຫ້ບໍລິການຮັບສົ່ງຜູ້ໂດຍສານ ເພື່ອຮອງຮັບ ຄວາມຕ້ອງການໃຊ້ບໍລິການຂົນສົ່ງສິນຄ້າ ແລະ ບໍລິການທີ່ກ່ຽວຂ້ອງ ຊຶ່ງມີທ່າອ່ຽງ ເພີ່ມຂຶ້ນຕາມການຂະຫຍາຍຕົວຂອງການຄ້າ ແລະ ການລົງທືນລະຫວ່າງປະເທດ ເປັນທຸລະກິດທີ່ໜ້າສົນໃຈ ແລະ ຈະທະວີຄວາມສຳຄັນຂຶ້ນເປັນລຳດັບຫາກການຈັດຕັ້ງເຂດເສດຖະກິດພິເສດ ທີ່ອຳເພີຊຽງຂອງ ທາງຝັ່ງໄທ ແລ້ວສຳເລັດ. ທັງນີ້, ປະຈຸບັນມີນັກລົງທຶນຈີນ ເຂົ້າມາລົງທືນ ສ້າງຄັງສິນຄ້າໃນເມືອງຫ້ວຍຊາຍແດ່ແລ້ວ ລວມທັງມີຕະຫລາດ ຈຳໜ່າຍສິນຄ້າຈີນ ເພື່ອຮອງຮັບນັກທ່ອງທ່ຽວ ຊາວໄທ ແລະ ຊາວຕ່າງປະເທດ ທີ່ເດິນທາງເຂົ້າມາ ແຂວງບໍ່ແກ້ວ ການເປີດໃຊ້ເສັ້ນທາງ R3A ບໍ່ພຽງແຕ່ຈະຊ່ວຍໃຫ້ການຄ້າ ແລະ ການລົງທືນໃນພື້ນທີ່ຕ່າງໆ ຕາມເສັ້ນທາງ R3A ແລະ ບໍລິເວນໃກ້ຄຽງຂະຫຍາຍຕົວດີເທົ່ານັ້ນ, ມັນມັນຍັງໝາຍເຖິງການຂະຫຍາຍຕົວທາງເສດຖະກິດຂອງໄທ, ສປປລາວ ແລະ ສປຈີນ ທີ່ເຊື່ອມໂຍງກັນດ້ວຍເສັ້ນທາງຄົມນາຄົມສາຍນີ້ອີກດ້ວຍ.

**ສະຖານທີ່ທ່ອງທ່ຽວ**

* [ເມືອງເກົ່າສຸວັນນະໂຄມຄຳ](https://lo.wikipedia.org/wiki/%E0%BB%80%E0%BA%A1%E0%BA%B7%E0%BA%AD%E0%BA%87%E0%BB%80%E0%BA%81%E0%BA%BB%E0%BB%88%E0%BA%B2%E0%BA%AA%E0%BA%B8%E0%BA%A7%E0%BA%B1%E0%BA%99%E0%BA%99%E0%BA%B0%E0%BB%82%E0%BA%84%E0%BA%A1%E0%BA%84%E0%BA%B3)
* [ເກາະດອນຊາວ](https://lo.wikipedia.org/w/index.php?title=%E0%BB%80%E0%BA%81%E0%BA%B2%E0%BA%B0%E0%BA%94%E0%BA%AD%E0%BA%99%E0%BA%8A%E0%BA%B2%E0%BA%A7&action=edit&redlink=1)
* [ເຂດເສດຖະກິດພິເສດສາມຫຼ່ຽມຄຳ](https://lo.wikipedia.org/wiki/%E0%BB%80%E0%BA%82%E0%BA%94%E0%BB%80%E0%BA%AA%E0%BA%94%E0%BA%96%E0%BA%B0%E0%BA%81%E0%BA%B4%E0%BA%94%E0%BA%9E%E0%BA%B4%E0%BB%80%E0%BA%AA%E0%BA%94%E0%BA%AA%E0%BA%B2%E0%BA%A1%E0%BA%AB%E0%BA%BC%E0%BB%88%E0%BA%BD%E0%BA%A1%E0%BA%84%E0%BA%B3)
* [ວັດຈອມເຂົາມະນີລັດ](https://lo.wikipedia.org/wiki/%E0%BA%A7%E0%BA%B1%E0%BA%94%E0%BA%88%E0%BA%AD%E0%BA%A1%E0%BB%80%E0%BA%82%E0%BA%BB%E0%BA%B2%E0%BA%A1%E0%BA%B0%E0%BA%99%E0%BA%B5%E0%BA%A5%E0%BA%B1%E0%BA%94)
* [ພະທາດຕາກຜ້າຄຳ](https://lo.wikipedia.org/wiki/%E0%BA%9E%E0%BA%B0%E0%BA%97%E0%BA%B2%E0%BA%94%E0%BA%95%E0%BA%B2%E0%BA%81%E0%BA%9C%E0%BB%89%E0%BA%B2%E0%BA%84%E0%BA%B3)
* [ອະນຸສອນສະຖານປະທານ ໄກສອນ ພົມວິຫານ](https://lo.wikipedia.org/wiki/%E0%BA%AD%E0%BA%B0%E0%BA%99%E0%BA%B8%E0%BA%AA%E0%BA%AD%E0%BA%99%E0%BA%AA%E0%BA%B0%E0%BA%96%E0%BA%B2%E0%BA%99%E0%BA%9B%E0%BA%B0%E0%BA%97%E0%BA%B2%E0%BA%99_%E0%BB%84%E0%BA%81%E0%BA%AA%E0%BA%AD%E0%BA%99_%E0%BA%9E%E0%BA%BB%E0%BA%A1%E0%BA%A7%E0%BA%B4%E0%BA%AB%E0%BA%B2%E0%BA%99)
* [ສະໜາມບິນບໍ່ແກ້ວ](https://lo.wikipedia.org/wiki/%E0%BA%AA%E0%BA%B0%E0%BB%9C%E0%BA%B2%E0%BA%A1%E0%BA%9A%E0%BA%B4%E0%BA%99%E0%BA%9A%E0%BB%8D%E0%BB%88%E0%BB%81%E0%BA%81%E0%BB%89%E0%BA%A7)
* [ຂົວມິດຕະພາບລາວ - ໄທ ແຫ່ງທີ 4](https://lo.wikipedia.org/wiki/%E0%BA%82%E0%BA%BB%E0%BA%A7%E0%BA%A1%E0%BA%B4%E0%BA%94%E0%BA%95%E0%BA%B0%E0%BA%9E%E0%BA%B2%E0%BA%9A%E0%BA%A5%E0%BA%B2%E0%BA%A7_-_%E0%BB%84%E0%BA%97_%E0%BB%81%E0%BA%AB%E0%BB%88%E0%BA%87%E0%BA%97%E0%BA%B5_4)
* [ກະຕູບຮັງນົກ](https://lo.wikipedia.org/wiki/%E0%BA%81%E0%BA%B0%E0%BA%95%E0%BA%B9%E0%BA%9A%E0%BA%AE%E0%BA%B1%E0%BA%87%E0%BA%99%E0%BA%BB%E0%BA%81)
* [ເສັ້ນທາງສາຍ R3A](https://lo.wikipedia.org/wiki/%E0%BB%80%E0%BA%AA%E0%BA%B1%E0%BB%89%E0%BA%99%E0%BA%97%E0%BA%B2%E0%BA%87%E0%BA%AA%E0%BA%B2%E0%BA%8D_R3A)
* [ຕາດນ້ຳເກິ່ງ](https://lo.wikipedia.org/w/index.php?title=%E0%BA%95%E0%BA%B2%E0%BA%94%E0%BA%99%E0%BB%89%E0%BA%B3%E0%BB%80%E0%BA%81%E0%BA%B4%E0%BB%88%E0%BA%87&action=edit&redlink=1)
* [ຕາດນ້ຳຍອນ](https://lo.wikipedia.org/wiki/%E0%BA%95%E0%BA%B2%E0%BA%94%E0%BA%99%E0%BB%89%E0%BA%B3%E0%BA%8D%E0%BA%AD%E0%BA%99)
* [ສະໜາມບິນສາກົນເມືອງຕົ້ນເຜິ້ງ](https://lo.wikipedia.org/wiki/%E0%BA%AA%E0%BA%B0%E0%BB%9C%E0%BA%B2%E0%BA%A1%E0%BA%9A%E0%BA%B4%E0%BA%99%E0%BA%AA%E0%BA%B2%E0%BA%81%E0%BA%BB%E0%BA%99%E0%BB%80%E0%BA%A1%E0%BA%B7%E0%BA%AD%E0%BA%87%E0%BA%95%E0%BA%BB%E0%BB%89%E0%BA%99%E0%BB%80%E0%BA%9C%E0%BA%B4%E0%BB%89%E0%BA%87)